****

**R E P U B L I K A H R V A T S K A**

**DUBROVAČKO - NERETVANSKA ŽUPANIJA**

**O P Ć I N A T R P A NJ**

**STOŽER CIVILNE ZAŠTITE**

**KLASA: 810-01/13-01/02**

**URBROJ:2117/07-05/01-20-5**

**Trpanj, 10.04.2020.**

**PROPĆENJE ZA JAVNOST**

Na području Općine Trpanj provode se i poštuju mjere nacionalnog Stožera CZ, tako da nije bilo zabilježenih kršenja mjera, zahvaljujući stalnoj ophodnji i reakciji DVD-a i policije, radi čega je i epidemiološka situacija na području Općine dobra – nepromjenjeno u odonosu na priopćenje ovog Stožera od 30.03.2020.g.

Trgovine rade uobičajeno (od 08.00 do 17.00), a u periodu od 09. 04. – 11.04.2020. g. dozvoljeno im je raditi od 07.00 – 20.00 sati.

Ljekarna u Trpnju radi od 8.00 do 13.00 radnim danima, a subotom od 09,00 do 12.00.

Propusnice se **neće** izdavati za vikend i na Uskrsni ponedjeljak.

Ostalim danima propusnice će se izdavati radnim danom od 08.00 – 13,00, a vikendom samo u iznimno važnim i opravdanim situacijama. [**http://www.trpanj.hr/e-propusnice-upute/**](http://www.trpanj.hr/e-propusnice-upute/)

Komunalni otpad se odvozi prema rasporedu:

<http://www.trpanj.hr/komunalno-trpanj-izmjena-rasporeda-odvoza-komunalnog-otpada/>

Apeliramo opet i ponovo na građane da se u vrijeme blagdana ne opuste te zanemare poštovanje mjera nacionalnog Stožera.

Nužno je i obvezno poštovati socijalnu distancu (najmanje 2 m međusobne udaljenosti) te ne zadržavati se na javnim prostorima. Svako opuštanje i kršenje ovih mjera značilo bi mogućnost širenja zaraze što, vjerujemo, nikome nije cilj. Još uvijek je opasnost tu.

Zato ponovo i opet apeliramo da ostanete doma, a ako baš morate izaći van, pridržavajte se navedenih mjera i pravila ponašanja, jer samo tako ćemo, zajedničkim snagama, prevladati Korona zarazu.

Podsjećamo da je Stožer, s ciljem da se što manje izlazi iz domova, a da pri tome nitko od naših sumještana ne ostane zaboravljen i prepušten sam sebi, organizirao podršku starim i nemoćnim osobama, staračkim kućanstvima i osobama koje su u samoizolaciji, a koje nemaju nikoga (rođaka, prijatelja, susjeda....) koji bi im mogao nabaviti lijekove ili životne potrebštine putem telefona: 020 456 876 ili 098 970 4314 u vremenu od 8,00 do 15,00 sati radnim danom, a u iznimnim i hitnim slučajevima do 18.00 sati

<http://www.trpanj.hr/stozer-civilne-zastite-opcine-trpanj-obavijest/>

Stožer zahvaljuje građanima na primjerenom ponašanju i suradnji, a građanima koji slave najveći Katolički blagdan, želimo

**SRETAN USKRS!**



Pratite nas i dalje putem web stranice Općine Trpanj

[www.trpanj.hr](http://www.trpanj.hr)

Stožer CZ Općine Trpanj